30. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ αριθ. 2302/16/16 Μαΐου 1994 (ΦΕΚ-Α-80) (Άρθρ. 1 του Νόμ. 1266/82) Διαδικασία χορήγησης συναλλάγματος από τα πιστωτικά ιδρύματα για τις κινήσεις κεφαλαίων του Π.Δ/τος 96/23.3.93, όπως τροποποιήθηκε με το Π.Δ/μα 104/14.5.94. Αφού έλαβε υπόψη: α)Τις διατάξεις του άρθρ. 1 του Νόμ. 1266/82 "όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις". β)Τον Α. Νόμ. 1837/1951 (άρθρ. 2). γ)Το Π.Δ/γμα 96/23.3.93 "περί προσαρμογής της Ελληνικής Νομοθεσίας στις διατάξεις της Οδηγίας 88/361/ΕΟΚ και της Οδηγίας 92/122/ΕΟΚ σχετικά με την κίνηση κεφαλαίων μεταξύ κατοίκων Ελλάδος και κρατών-μελών των Ευρωπαϊκών Κοινοτήτων" και ιδιαίτερα το άρθρ. 3 παρ. 1 και το άρθρ. 4 παρ. 3 και 4. δ)Την Π.Δ/ΤΕ 2199/7.5.93, ε)Το Π.Δ/γμα 104/14.5.94, αποφάσισε τα ακόλουθα: 1α.Τα πιστωτικά ιδρύματα που λειτουργούν στην Ελλάδα και έχουν εξουσιοδοτηθεί για τη διενέργεια πράξεων συναλλάγματος, ζητούν από τον προτιθέμενο να διενεργήσει κινήσεις κεφαλαίων, που προβλέπονται στο Π.Δ/γμα 96/23.3.93 και στο Π.Δ/γμα 104/14.5.94, δήλωση-αίτηση στην οποία, εφόσον η συναλλαγή υπερβαίνει το ισόποσο σε δραχμές των 1.000 ECU, θα περιλαμβάνονται και οι ακόλουθες πληροφορίες: -Στοιχεία αιτούντος και αντισυμβαλλομένου. -Κατηγορία συναλλαγής με βάση την ονοματολογία του Προεδρικού Διατάγματος. -Χώρα προορισμού ή προέλευσης των κεφαλαίων. -Αξία συναλλαγής στο ξένο νόμισμα και το δραχμικό της ισότιμο. -Διάρκεια, επιτόκιο και τρόπος αποπληρωμής (στις περιπτώσεις δανείων από και προς το εξωτερικό). -Για μεταφορές συναλλάγματος από κατοίκους σε μη κατοίκους, το ισότιμο των οποίων υπερβαίνει τις 1.000 ECU, απαιτείται η αναγραφή στη σχετική αίτηση του Αριθμού Φορολογικού Μητρώου (ΑΦΜ). Για μεταφορές συναλλάγματος το ισότιμο των οποίων υπερβαίνει τις 10.000 ECU απαιτείται η προσκόμιση πιστοποιητικού Φορολογικής Ενημερότητας. β)Οι κάτοικοι Ελλάδος σε περίπτωση ρευστοποίησης της αρχικής επένδυσης και μη επανεπένδυσης στο εξωτερικό, υποχρεούνται να δραχμοποιούν το προϊόν της. Σε περίπτωση αλλαγής της κατηγορίας της αρχικής επένδυσης στο εξωτερικό (κατά τη διάκριση της ονοματολογίας του Προεδρικού Διατάγματος 96/23.3.93) υποβάλλεται εκ νέου δήλωση στην εκάστοτε μεσολαβούσα τράπεζα κατά τα ανωτέρω. γ)Τα πιστωτικά ιδρύματα θα κοινοποιούν στην Τράπεζα της Ελλάδος, (Διεύθυνση Οικονομικών Μελετών-Τμήμα Κινήσεως Κεφαλαίων) σε μηνιαία βάση και μέχρι τις 20 του αμέσως επόμενου μήνα, συγκεντρωτικά, κατά κατηγορία με βάση τη σχετική ονοματολογία και κατά χώρα, τις συναλλαγές που πραγματοποιήθηκαν από και προς το εξωτερικό τον προηγούμενο ημερολογιακό μήνα, με αναφορά στα ως άνω οικονομικά στοιχεία και διάκριση ως προς τις ακόλουθες κατηγορίες: (ι)συναλλαγές για ίδιο λογαριασμό των πιστωτικών ιδρυμάτων. (ιι)για λογαριασμό τρίτων, με ανάλυση: -Θεσμικοί επενδυτές. -Ασφαλιστικές εταιρείες. -Λοιπές επιχειρήσεις χρηματοπιστωτικού τομέα. -Λοιπά νομικά πρόσωπα ιδιωτικού δικαίου (πλην των ανωτέρω κατηγοριών) και φυσικά πρόσωπα. 2.Τα πιστωτικά ιδρύματα που αναφέρονται στην παρ. 1 χορηγούν το αναγκαίο συνάλλαγμα με δική τους ευθύνη και φυλάσσουν επί μία πενταετία σε ενιαίο φάκελλο κατά συναλλασσόμενο, τα δικαιολογητικά των σχετικών συναλλαγών που υπερβαίνουν σε αξία το ισότιμο των 10.000 ECU. 3.Κάτοικοι και μη κάτοικοι Ελλάδος υποχρεούται να δηλώνουν κατά την έξοδό τους από τη χώρα τη μεταφορά χαρτονομισμάτων και προσωπικών επιταγών, σε δραχμές και συνάλλαγμα, εφόσον η συνολική αξία τους υπερβαίνει το ισότιμο των 2.000 ECU. Στην εν λόγω δήλωση των κατοίκων θα αναγράφεται ο ΑΦΜ και ο σκοπός της μεταφοράς, ενώ σε περίπτωση που η συνολική αξία υπερβαίνει το ισότιμο των 10.000 ECU θα προσκομίζεται πιστοποιητικό φορολογικής ενημερότητας. Η μεταφορά στο εξωτερικό των ως άνω μέσων πληρωμής, η αξία των οποίων υπερβαίνει το ισόποσο των 20.000 ECU, θα πραγματοποιείται απαραίτητα με τη μεσολάβηση πιστωτικού ιδρύματος σύμφωνα με τα ανωτέρω (παρ. 1α). Κάτοικοι και μη κάτοικοι υποχρεούνται, κατά την είσοδο τους στη χώρα, να δηλώνουν τα μεταφερόμενα χαρτονομίσματα και προσωπικές επιταγές σε δραχμές και συνάλλαγμα, εφόσον η συνολική τους αξία υπερβαίνει το ισότιμο των 10.000 ECU. 4.Οι διατάξεις της παρούσας Πράξης δεν καταργούν υποχρεώσεις των συναλλασσομένων ή των πιστωτικών ιδρυμάτων προς άλλες αρχές για θέματα της αρμοδιότητάς τους ή αρμοδιότητας της Τράπεζας της Ελλάδος για θέματα εποπτείας των πιστωτικών ιδρυμάτων. 5.Η ΠΔ/ΤΕ 2199/7.5.93, καταργείται. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. (Μετά τη σελ. 74,094) Σελ. 74,095 Τεύχος 1239-Σελ. 27 .147. Προστασία κεφαλαίων εξωτερικού 26.Β.δ.30 